il-proposti tal-Kummissjoni għall-baġit u l-irkupru fit-tul huma l-minimu aċċettabbli għall-Parlament. B'ħarsa lura lejn is-summit ta' Ġunju u 'l quddiem lejn il-Kunsill Ewropew tas-17 ta' Lulju, il-MPE ikkomunikaw il-pożizzjoni tagħhom dwar il-finanzjament tal-UE u l-irkupru ekonomiku. Fid-dibattitu mal-President tal-Kunsill Ewropew Charles Michel u l-Kummissarju Maroš Šefčovič, il-biċċa l-kbira tal-MPE tennew li l-proposti tal-Kummissjoni għall-pakkett ta' rkupru u għal baġit ġdid fit-tul tal-UE huma l-minimu assolut li huwa aċċettabbli għall-Parlament. Il-MPE talbu wkoll pjan ta' ħlas lura xieraq, li jinkludi diversi "Riżorsi Proprji tal-UE" ġodda — sorsi ta' dħul — bħal taxxa diġitali jew waħda bbażata fuq l-Iskema għall-Iskambju ta' Kwoti tal-Emissjonijiet (ETS), biex jiġi evitat li ċ-ċittadini jkollhom iħallsu lura d-dejn ta' rkupru. Diversi membri insistew li il-kundizzjonijiet marbuta mal-fondi ta' rkupru m'għandhomx iwasslu għal miżuri ġodda ta' awsterità, l-Istat tad-dritt irid jiġi rispettat, l-investimenti għandhom isaħħu r-reżiljenza tal-UE, pereżempju billi tingħata spinta lill-aġenda diġitali. Filwaqt li għal xi MPE il-pakkett kollu jammonta għal "ammont żgħir ta' 1.5 %" tal-GNI tal-UE, oħrajn, madankollu, qalu li d-daqs tal-pakkett kien kbir wisq u ddeploraw li l-UE se tkun qed tiddejjen. Għadd ta' MPE qalu li huwa importanti li wieħed iħares lejn it-terminu twil, f'każ li jkun hemm aktar konfinamenti. Huma ssottolinjaw li "ftehim fil-Kunsill mhuwiex il-ftehim finali", peress li l-Parlament Ewropew jinsab lest li jinnegozja. Il-Parlament fil-fatt għandu sehem finali (votazzjoni b'maġġoranza assoluta) qabel ma jkun jista' jidħol fis-seħħ il-baġit fit-tul tal-2021–2027 (QFP). Kif previst fl-Artikolu 324 tat-Trattat, David Sassoli, il-President tal-Parlament Ewropew, Angela Merkel, il-Kanċillier Ġermaniż, fil-kapaċità tagħha bħala l-Presidenza b'rotazzjoni tal-Kunsill, kif ukoll Charles Michel, il-President tal-Kunsill Ewropew, iltaqgħu mal-President tal-Kummissjoni von der Leyen fit-8 ta' Lulju biex jevalwaw il-progress u jħejju n-negozjati politiċi li jmiss. Fid-19 ta' Ġunju, il-kapijiet ta' stat jew ta' gvern tal-UE kellhom skambju ta' fehmiet permezz ta' konferenza bil-vidjo biex jiddiskutu l-pjanijiet ta' fondi ta' rkupru biex jirrispondu għall-kriżi tal-COVID-19 u baġit ġdid fit-tul tal-UE ppreżentat mill-Kummissjoni Ewropea fis-27 ta' Mejju 2020 fil-Parlament .Ma rnexxilhomx jaqblu fuq pożizzjoni komuni. Il-mexxejja tal-UE ser jerġgħu jiltaqgħu fiżikament, fi Brussell fis-17 ta' Lulju biex jippruvaw jilħqu ftehim bejniethom abbażi ta' proposti konkreti li Charles Michel, il-President tal-Kunsill Ewropew, huwa mistenni li jippreżenta qabel il-laqgħa tas-summit. Erġa' ara d-dikjarazzjonijiet individwali Charles MICHEL, President tal-Kunsill Ewropew Maroš ŠEFČOVIČ , għall-Kummissjoni Siegfried MUREŞAN (EPP, RO) Kuntatti: Informazzjoni ta' kuntatt: Numru tat-telefown: (+32) 2 28 40924 (BXL) Numru tat-telefown: (+33) 3 881 73780 (STR) Numru tal-mobile: (+32) 498 98 13 45 Għal aktar informazzjoni Stqarrijiet mill-President tal-PE David Sassoli dwar il-baġit fit-tul tal-UE u l-fond ta' rkupru Il-briefing tas-servizzi ta' riċerka tal-PE: "Eżitu tal-Kunsill Ewropew, vidjokonferenza tad-19 ta' Ġunju 2020" Ittra mill-ħames presidenti tal-gruppi tal-PE lill-Kapijiet ta' Stat jew ta' Gvern (18 ta' Ġunju) Ċentru Multimedjali tal-PE: ritratti bla ħlas, filmati u awdjo — Kunsill Ewropew speċjali, 17 u 18 ta' Lulju 2020 Ċentru Multimedjali tal-PE: ritratti bla ħlas, filmati u materjal awdjo — Kunsill Ewropew, 19 ta' Ġunju 2020 Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF